บาทเปิด 30.76/78อ่อนค่าตามภูมิภาค-ยูโร
ธนาคารซีไอเอ็มบี ไทย รายงาน เงินบาทเปิด 30.76/78 แนวโน้มอ่อนค่าตามภูมิภาค-ยูโร มองกรอบ 30.75-30.85
24 ต.ค. 2555

ธนาคารซีไอเอ็มบี ไทย รายงาน เงินบาทเปิด 30.76/78 แนวโน้มอ่อนค่าตามภูมิภาค-ยูโร มองกรอบ 30.75-30.85
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.76/78 บาท/ดอลลาร์ ปรับตัวอ่อนค่าจากเย็นวันจันทร์ที่ระดับ 30.72/74 บาท/ดอลลาร์ เคลื่อนไหวในทิศทางเดียวกับภูมิภาคและค่าเงินยูโร เนื่องจากผลประกอบการของบริษัทต่างชาติที่ประกาศออกมาไม่ค่อยดีนัก
"เงินบาทปรับตัวอ่อนค่าจากปิดตลาดเมื่อเย็นวันจันทร์ตามภูมิภาคและค่าเงินยูโร" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 79.84/89 เยน/ดอลลาร์ จากเย็นวันจันทร์ที่ระดับ 79.79/87 เยน/ดอลลาร์ส่วนเงินยูโรอยู่ที่ระดับ 1.2982/2984 ดอลลาร์/ยูโร ปรับตัวอ่อนค่าจากระดับ 1.3050/3062 ดอลลาร์/ยูโร 
นักบริหารเงินประเมินกรอบการเคลื่อนไหวของเงินบาทในวันนี้มีแนวโน้มอ่อนค่า โดยอยู่ในกรอบระหว่าง 30.75-30.85 บาท/ดอลลาร์